Kookkuns: Lo Mein noedels met garnale
Lo Mein noedels met garnale
350 g noedels
10 mℓ sesamolie
125 mℓ gekapte grasuie
25 mℓ oestersous
25 mℓ sojasous
Knippie varsgemaalde swartpeper
5 mℓ gerasperde gemmer
250 g skoongemaakte garnale
15 mℓ droë sjerrie
200 g boontjiespruite
Kook die noedels volgens die aanwysings op die verpakking.
Dreineer, spoel af onder koue water en dreineer weer.
Meng die noedels met die sesamolie en hou eenkant.
Meng die oestersous, sojasous, suiker en sout en peper in ’n mengbakkie.
Verhit die olie in ’n wok of pan oor hoe hitte.
Roerbraai die knoffel en gemmer vir 10 sekondes.
Voeg die garnale by en roerbraai tot dit mooi pienk begin raak – omtrent 1 minuut lank.
Voeg die grasuie en sjerrie by en braai tot die grasuie begin verwelk – omtrent 15 sekondes lank.
Voeg die helfte van die boontjiespruite by en roerbraai vir 15 sekondes.
Voeg die res van die boontjiespruite by en roerbraai nog 15 sekondes.
Voeg die sous en noedels by en kook tot alles verhit is, terwyl jy aanhoudend roer. Dit sal omtrent 2 minute neem.
Idee: Gebruik gerus spaghetti indien jy dit verkies (sien foto).
op 4/19/2016 02:56:00 pm
Sleutelwoorde: Chinees , Pasta , Seekos